מסדר הג'דיי

אבירי הג'דיי הם מסדר בדיוני בסאגת מלחמת הכוכבים שתפקידם לשמור על השלום והאיזון בגלקסיה. אבירי הג'דיי הם משתמשי כוח הפועלים עם הצד המואר.
הג'דיי מאמינים ב"כוח" - מעין שדה המקיף את כל היקום, אשר המידי-כלוריאנים (הם החלקים בגוף אשר בלעדיהם לא ייתכנו חיים על פני היקום) מעבירים לג'דיי את רצון הכוח. הם יכולים להשתמש בו למטרות שונות כמו דחיפה, משיכה, צלילות מחשבתם ושינוי מחשבתם של יצורים אחרים. מרכזם, מקדש הג'דיי, היה בכוכב קורוסנט, שם נכחה מועצת הג'דיי (אשר הורכבה מ-12 מאסטרי הג'דיי המיומנים ביותר), ומקום מגוריהם. כמו כן, היאנגלינגס - younglings (בעברית צעירונים, פדוונים ), תלמידי הג'דיי הצעירים ביותר, למדו שם את עקרונות "הכוח".
אבירי הג'דיי הם היפוכם של אדוני הסית', ומאמינים בצד המואר של "הכוח", בדרך ההתגוננות והמחשבה, לעומת הסית', אשר מאמינים בצד האפל של "הכוח", בהתקפה ובלהיטות הרגע. נשקם של הג'דיי והסית' הוא חרב אור באנגלית lightsaber, מעין חרב בעלת להב אור חזק.
על פי אגדות מלחמת הכוכבים, מסדר אבירי הג'דיי הוקם בשנת 25,783 BBY (צמח מתוך מסדר הג'דיי העתיק יותר בעשרת אלפים שנים).
לאחר קרב ראוסאן, אחריו אבירי הג'דיי האמינו כי הסית' הושמדו, הרפובליקה פירקה את צבאה, ולכן אבירי הג'דיי היו הכוח המגן היחיד. לאחר כ-1,000 שנים, החלה מלחמת המשובטים, החלק המרכזי במזימתו של דארת' סידיוס להפלת הרפובליקה והקמת האימפריה. כהכנה למלחמה, נוצר צבא משובטים עצום בכוכב קאמינו. לאחר שלוש שנות מלחמה, בהן חיילי המשובטים שירתו את אבירי הג'דיי, הורה סידיוס על פקודה 66 בסרט מלחמת הכוכבים - פרק 3: נקמת הסית', המציגה את הג'דיי כבוגדי הרפובליקה. המשובטים, אשר נשבעו אמונים לרפובליקה, תקפו את אבירי הג'דיי, וביחד עם שני אבירי הסית', דארת' ויידר ודארת' סידיוס, מסדר הג'דיי הושמד. היחידים שנותרו בחיים מבין הג'דיי היו יודה ואובי ואן קנובי, קיילב דום (קיינן ג'ארוס), לומינרה אונדילי ואסוקה טאנו, אף על פי שעזבה את מסדר הג'די. כמו כן החוקר הגדול הוא אביר ג'די ששרד את פקודה 66 ופנה לצד האפל. לאחר נפילת האימפריה, לוק סקייווקר ניסה להקים מחדש את מסדר הג'דיי, אך נבגד על ידי חניכו ובן אחותו, בן סולו, אשר עבר אל הצד האפל. מאוכזב מכשלונו על הריסת המסדר החדש, לוק יצא לגלות מרצון.

בקאנון החדש

תאריך הקמת המסדר או ההיסטוריה המוקדמת שלו לא יודעים בקאנון החדש. ידוע על מלחמה קשה בין מסדר הג'די למנדאלורים שהחריבה את כוכב הלכת מנדאלור. ידוע כי נערך קרב עתיק בין הג'די לסית' על מלאנקור (כפי שפלפטין הציג לדארת' מול בקומיקס אודות צעירותו של מול). לבסוף ידוע כי הסית' הובסו בידי הג'די כאלף שנים לפני מאורעות הסרטים, הרפובליקה פירקה את נשקה והג'די נהיו לכוח המגן היחיד בגלקסיה.

אגדות מלחמת הכוכבים

"הכוח" התגלה בסביבות של שנת 36,500 BBY על ידי יצורים שנמשכו אליו. יצרים אלו החליטו ליצור ארגון שינצל את הכוח המסתורי שזה עתה התגלה וקראו לעצמם "מסדר הג'דיי". המסדר הזה לא היה מואר או אפל במהותו, חסר אידאולוגיה ממשית. כמו בכל חברה היו גם בו כאלה שנטו לרחמנות, טוב ועזרה לזולת, לעומת כאלו שנטו לרוע, שנאה, אכזריות, אנוכיות ותאבת כוח, אך כיוון שכוחו של המסדר היה מינורי והקמת רפובליקה גלקטית אחת מאוחדת היה בגדר חלום הזוי, לא היה לכל פרט מהמסדר השפעה של ממש על הלך הדברים בעולם. מספר מבני המסדר המובילים החליטו לא לנצל את כוחותיהם המיוחדים לטובתם האישית אלא ההפך, להגן על הצדק ועל החלשים, הם הוקיעו את אלה מקרבם אשר השתמשו בכוח לטובתם הפרטית והחליטו לשדרג את ארגונם אשר יהיה מבוסס על הטוב המוחלט וציות פסיבי לכוח. לכן בשנת 25,783 BBY, לאחר מעל ל-10,000 שנות קיום, פורק מסדר הג'דאיי (Je'daii) והוקם המסדר המוכר לנו, מסדר הג'דיי. משתמשים אנוכיים ורעים לא הורשו להיות חלק מהמסדר. השימוש הראשון המתועד בצד האפל נעשה על ידי שנדור כאלף שנים לאחר הקמת המסדר, והיווה יריית פתיחה לכמות גדולה של ג'דיי שיחצו את הקווים אל האופל, שלושה אף פגשו בגזע הסית' המקורי והקימו את מסדר הסית'- לימים אויבו המר של מסדר הג'די.
הג'דיי שיחקו תפקיד חשוב בהקמת הרפובליקה הגלקטית החדשה ככוח שומר ומגן על השלום, כ-700 שנים לאחר הקמת המסדר עצמו.

מידי- כלוריאנים

המידי-כלוריאנים הם יצורים מיקרוסקופיים, החיים בסימביוזה עם "הכוח", נמשכים אליו, וניזונים ממנו. הם מוסרים לאבירי הג'דיי את רצון "הכוח", ומנחים אותם בשמו. על פי רמת המידי-כלוריאנים בדם, אפשר לדעת עד כמה "הכוח" חזק אצל יצור כלשהו.
בדמו של אנקין סקייווקר נמדדה הרמה הגדולה ביותר (יותר מ-20,000 לתא) מידי-כלוריאנים. הכמות הגדולה ביותר שנודעה אי-פעם (משתמע משיחתם של אובי ואן קנובי וקווי-גון ג'ין בנידון, שעד אז מאסטר יודה הוא שהחזיק בתואר זה).
בסרט השלישי, הנשיא העליון פלפטין סיפר לאנקין כי אדון סית' בעבר, דארת' פלייגוס, החזיק ביכולת להשתמש בצד האפל של "הכוח", על מנת להשפיע על המידי-כלוריאנים ביצירת חיים, וכמו כן, למנוע את תהליך המוות מאנשים שאהב. האמת אודות הסיפור עוד לא הוכחה, על אף שסיפור זה הוביל לתאוריה כי דארת' פלייגוס היה הגורם להולדתו של אנאקין, אשר לפי אימו, נולד ללא אב. למרות זאת, עובדה זו מעולם לא אושרה, והיא נחשבת כהשערה בלבד. הוא גילה כי יצירת החיים ומניעת המוות נובעות מאותה היכולת.
גילוי יכולותיו של פלייג'וס יוצר התפתחות מעניינת בהבנת הסרטים: הסית' מנסים לרכוש את עוצמת האלמוות בעזרת מניעתו, תוך כדי שימוש בצד האפל; בעוד שאבירי הג'דיי מקבלים את המוות הפיזי כחלק טבעי מחייהם, ולומדים כיצד לשחזר את חזותם הנראית לעין, ולחזור כחלק רוחני מהצד המואר של ה"כוח".

סוגי אבירי ג'דיי

עד לנפילת הרפובליקה הישנה, היו 3 סוגים שונים של אבירי ג'דיי: קונסולרי, זקיף, ומגן. הם התמחו בתחומי חיים שונים והיו הבדלים בין סגנוני הלחימה שלהם, אך כולם היו נאמנים למסדר הג'דיי ולצד המואר של "הכוח". הדרך הקלה ביותר להבדיל ביניהם: צבע של חרב האור שלהם.

ג'דיי קונסולרי

הקונסולריים הם אבירי ג'דיי העוסקים בדיפלומטיה, חקר דרכיו של "הכוח", מדע, רפואה, מתמטיקה ועוד עיסוקים שאינם אלימים. אף על פי שהמחקר שלהם לא עסק במלחמה, הם עדיין הבינו איך להילחם והיו לוחמים אימתניים. הם נשאו חרב אור, אבל בדרך כלל הם סמכו על "הכוח" להביס את אויביהם של מסדר הג'דיי. צבע חרב האור שלהם היה ירוק. קונסולריים בולטים כוללים את יודה ושאק טי.

ג'דיי מגן

המגנים התמקדו בכל ההיבטים של לחימה פיזית, כולל קרב פנים אל פנים, אתלטיות, ותעופה. הם למדו את "הכוח", אבל בדרך כלל באופן מוגבל רק ללחימה כדי להגביר את היכולות שלהם בשדה הקרב. רוב אבירי הג'דיי שמופיעים בסרטים הם מגנים, כולל לוק סקייווקר, אנקין סקייווקר, אובי ואן קנובי, ומייס וינדו. צבע חרב האור שלהם היה כחול או סגול (מייס וינדו).

ג'דיי זקיף

הזקיפים הם אבירי ג'דיי שניסו למצוא איזון בין הקונסולרי והמגן, וכתוצאה היו להם מיומנויות טובות בקרב פנים אל פנים וב"הכוח". בדרך כלל, הזקיפים גם למדו תחומים שאינם קשורים ל"הכוח" או לחרבות אור, כמו מחשבים, ביטחון, והתגנבות. צבע חרב האור שלהם היה צהוב. זקיפים בולטים כוללים את בסטילה שאן וקייל קטרן (שניהם מאגדות מלחמת הכוכבים).